
DR.31.3.2010 171 

 
 Dato’ Seri Liow Tiong Lai:  Okey, terima kasih Tuan Yang di-Pertua. 
Pihak farmasi akan membekalkan ubat dalam tempoh sebulan sekali dan pesakit 
diminta datang semula ke hospital atau klinik untuk mengambil baki ubat setiap 
bulan berdasarkan kepada tempoh sah laku preskripsi. So, perkhidmatan 
pengiriman ubat melalui pos disediakan, terutama sekali sebagai satu kemudahan 
bagi pesakit yang tinggal jauh dari hospital atau klinik dan adalah sukar untuk 
mereka datang setiap bulan untuk mendapatkan bekalan ubat.  

 Bagi pesakit yang meminta supaya ubat dikirim ke rumah mereka, 
penilaian akan dibuat oleh pegawai farmasi untuk memastikan mereka memahami 
cara penggunaan ubat sebelum dipersetujui untuk pengiriman ubat pada masa 
akan datang. Kiriman ubat adalah hanya untuk bekalan ulangan ubat setelah 
pesakit berjumpa dengan doktor dan bekalan pertama diambil sendiri oleh pesakit 
dari farmasi. Ubat yang akan dikirim kepada pesakit juga adalah terhad kepada 
ubat dalam bentuk tablet dan kapsul sahaja yang biasa di prescribe untuk rawatan 
pesakit kronik.  

 Tuan Yang di-Pertua, Yang Berhormat Tawau telah membangkitkan isu 
tentang pengurangan peruntukkan bagi pembelian ubat-ubatan negeri Sabah. 
Untuk makluman Yang Berhormat, jumlah keseluruhan peruntukan bagi pembelian 
ubat-ubatan bagi negeri Sabah pada tahun 2009 adalah sebanyak 
RM121,332,000. Berdasarkan data terkini sehingga Mac, negeri Sabah telah 
menerima peruntukkan bagi pembelian ubat sejumlah RM104,828,000. Walau 
bagaimanapun terdapat perbezaan peruntukan yang diterima dalam tiga bulan 
yang pertama pada tahun 2010 iaitu sebanyak RM16 juta, 30.6% berbanding 
dengan peruntukan untuk tempoh setahun pada tahun 2009. KKM sentiasa 
memantau perbelanjaan ubat secara terperinci bagi setiap negeri supaya agihan 
peruntukan tambahan dapat dibuat mengikut keperluan semasa. Semua ubat 
perlu didaftarkan dengan pihak berkuasa kawalan dadah sebelum ia boleh 
dipasarkan. 

 Yang Berhormat Tawau juga membangkitkan isu berkenaan polisi 
kenaikan pangkat bagi Doktor Gigi dan Pegawai Farmasi serta elaun kerja 
separuh masa bagi Pegawai Farmasi di hospital atau klinik kerajaan. 
Dimaklumkan di sini bahawa laluan kerjaya bagi tujuan mempercepatkan tempoh 
kenaikan pangkat bagi Pegawai Pergigian dan Pegawai Farmasi sebagaimana 
yang telah diluluskan oleh kerajaan sepenuhnya mulai 9 Mac 2010 telah 
dilaksanakan secara berperingkat oleh KKM. Berdasarkan laluan kerjaya baru ini, 
kenaikan pangkat pegawai pergigian dan pegawai farmasi di Kementerian 
Kesihatan Malaysia sehingga gred U54 adalah berdasarkan tempoh perkhidmatan 
dan tidak lagi berasaskan kepada kekosongan jawatan.  

 Kementerian Kesihatan Malaysia menyedari bahawa pada masa ini 
terdapat Pegawai Farmasi yang bertugas di jabatan kecemasan hospital-hospital 
kerajaan dan klinik-klinik kesihatan selepas waktu pejabat. Pegawai Farmasi 
terlibat layak diberi cuti gantian sekiranya memenuhi syarat-syarat yang telah 
ditetapkan. Pada masa ini bayaran insentif klinik selepas waktu pejabat adalah 
sekadar RM80 sejam dan hanya diperuntukkan kepada Pegawai Perubatan yang 
bertugas di jabatan kecemasan hospital-hospital kerajaan dan klinik-klinik 
kesihatan yang telah diluluskan untuk menjalankan perkhidmatan klinik rawatan 
pesakit selepas waktu pejabat sahaja. Cadangan untuk memanjangkan insentif 
kepada Pegawai Farmasi yang bertugas di jabatan kecemasan hospital-hospital 
kerajaan dan klinik-klinik kesihatan selepas waktu pejabat perlu diteliti terlebih 
dahulu oleh KKM sebelum sebarang keputusan dasar dapat dibuat. Ini bertujuan 
untuk memastikan cadangan tersebut kelak adalah memenuhi keperluan semasa 
dan juga selari dengan peraturan yang sedang berkuat kuasa sekarang.  



Dato' Seri Liow Tiong Lai: Okey, terima kasih Tuan Yang di-Pertua. Pihak farmasi akan membekalkan ubat dalam tempoh sebulan sekali dan pesakit diminta datang semula ke hospital atau klinik untuk mengambil baki ubat setiap bulan berdasarkan kepada tempoh sah laku preskripsi. So, perkhidmatan pengiriman ubat melalui pos disediakan, terutama sekali sebagai satu kemudahan bagi pesakit yang tinggal jauh dari hospital atau klinik dan adalah sukar untuk mereka datang setiap bulan untuk mendapatkan bekalan ubat. Bagi pesakit yang meminta supaya ubat dikirim ke rumah mereka, penilaian akan dibuat oleh pegawai farmasi untuk memastikan mereka memahami cara penggunaan ubat sebelum dipersetujui untuk pengiriman ubat pada masa akan datang. Kiriman ubat adalah hanya untuk bekalan ulangan ubat setelah pesakit berjumpa dengan doktor dan bekalan pertama diambil sendiri oleh pesakit dari farmasi. Ubat yang akan dikirim kepada pesakit juga adalah terhad kepada ubat dalam bentuk tablet dan kapsul sahaja yang biasa di prescribe untuk rawatan pesakit kronik. Tuan Yang di-Pertua, Yang Berhormat Tawau telah membangkitkan isu tentang pengurangan peruntukkan bagi pembelian ubat-ubatan negeri Sabah. Untuk makluman Yang Berhormat, jumlah keseluruhan peruntukan bagi pembelian ubat-ubatan bagi negeri Sabah pada tahun 2009 adalah sebanyak RM121,332,000. Berdasarkan data terkini sehingga Mac, negeri Sabah telah menerima peruntukkan bagi pembelian ubat sejumlah RM104,828,000. Walau bagaimanapun terdapat perbezaan peruntukan yang diterima dalam tiga bulan yang pertama pada tahun 2010 iaitu sebanyak RM16 juta, 30.6% berbanding dengan peruntukan untuk tempoh setahun pada tahun 2009. KKM sentiasa memantau perbelanjaan ubat secara terperinci bagi setiap negeri supaya agihan peruntukan tambahan dapat dibuat mengikut keperluan semasa. Semua ubat perlu didaftarkan dengan pihak berkuasa kawalan dadah sebelum ia boleh dipasarkan. Yang Berhormat Tawau juga membangkitkan isu berkenaan polisi kenaikan pangkat bagi Doktor Gigi dan Pegawai Farmasi serta elaun kerja separuh masa bagi Pegawai Farmasi di hospital atau klinik kerajaan. Dimaklumkan di sini bahawa laluan kerjaya bagi tujuan mempercepatkan tempoh kenaikan pangkat bagi Pegawai Pergigian dan Pegawai Farmasi sebagaimana yang telah diluluskan oleh kerajaan sepenuhnya mulai 9 Mac 2010 telah dilaksanakan secara berperingkat oleh KKM. Berdasarkan laluan kerjaya baru ini, kenaikan pangkat pegawai pergigian dan pegawai farmasi di Kementerian Kesihatan Malaysia sehingga gred U54 adalah berdasarkan tempoh perkhidmatan dan tidak lagi berasaskan kepada kekosongan jawatan. Kementerian Kesihatan Malaysia menyedari bahawa pada masa ini terdapat Pegawai Farmasi yang bertugas di jabatan kecemasan hospital-hospital kerajaan dan klinik-klinik kesihatan selepas waktu pejabat. Pegawai Farmasi terlibat layak diberi cuti gantian sekiranya memenuhi syarat-syarat yang telah ditetapkan. Pada masa ini bayaran insentif klinik selepas waktu pejabat adalah sekadar RM80 sejam dan hanya diperuntukkan kepada Pegawai Perubatan yang bertugas di jabatan kecemasan hospital-hospital kerajaan dan klinik-klinik kesihatan yang telah diluluskan untuk menjalankan perkhidmatan klinik rawatan pesakit selepas waktu pejabat sahaja. Cadangan untuk memanjangkan insentif kepada Pegawai Farmasi yang bertugas di jabatan kecemasan hospital-hospital kerajaan dan klinik-klinik kesihatan selepas waktu pejabat perlu diteliti terlebih dahulu oleh KKM sebelum sebarang keputusan dasar dapat dibuat. Ini bertujuan untuk memastikan cadangan tersebut kelak adalah memenuhi keperluan semasa dan juga selari dengan peraturan yang sedang berkuat kuasa sekarang.